钦定古今图书集成/方舆汇编/职方典/第1471卷 > 临安府星野考 通志
## 钦定古今图书集成/方舆汇编/职方典/第1471卷 > 临安府星野考 通志

府总

滇属井鬼；或言觜参，或言在滇西北多属井鬼，在滇东南多属觜参，各辩不一。考《纬书》，北极高出地上三十六度，准地下三万六千里。《通志》云：云南北极出地二十二度。四时之日，皆出卯入酉，其间微分初刻、正刻耳。与京师出寅入戌、出辰入申之不同者，以京师北极出地四十度强故也。唐僧一行曰：“悬象在天，其” 本在地，星之与土，以精气相属，而不系于方隅。其占测以河山为界，而不主于州国。古之分野者，莫精于此。按《石屏州志》，杨士云曰，迤东属井鬼，迤西属觜参。但滇之方舆几何，而躔度如此辽阔耶？按《嶍峨县志》，省会躔在东井临郡，属于东南，为井鬼之初度。属邑所宗，以郡为准。

按《通海县志》：“往岁荧惑入井鬼而普酋乱。荧惑守鬼，舆薄积尸气而吴逆亡。” 因次舍所见之灾祥，占其属地，则滇属井鬼无疑。通海居迤东之中，既在梁州域内，自应同其星躔矣。

按：《新平县志》：“天文井，鬼躔在极南。”

《皇清历》度，井宿三十一度，鬼宿五度，应入井初度，鬼。

末度天狼“天狐” ，二宿之间。